Meredith Gordonová

Meredith Gordonová je fiktívna postava z amerického seriálu Hrdinovia. Hrá ju herečka Jessalyn Gilsigová. 

 Životopis 

 Pred zatmením 
Meredith sa narodila roku 1973. Ako mladé dievča podpálila rodinný dom v Arkansase, keď jej otec chcel opäť zbiť Flinta, jej staršieho brata. Rodičia uhoreli a oni sa dostali do domova, každý k inej rodine. No Meredith postupne podpaľovala domy svojich adoptívnych rodičov. Keď dovŕšila 18. rok, nič jej nebránilo plne sa venovať hľadaniu brata, ktorého našla. 

Neskôr sa zamilovala do Nathana a mali spolu dieťa, ale myslela si, že ju zabila, keď podpálila ich dom. Našťastie ju zachránil Noah Bennet a Spoločnosť ho donútila si ju adoptovať. Nathan opustil Meredith, lebo nevyhovovala jeho kariére. 

Keď sa s Flintom pokúšala vykradnúť obchod, zatkla ich Spoločnosť a Meredith dali na výber, či bude vo vezení alebo začne pracovať ako agent pre Spoločnosť. Stala sa agentkou, no zradila ich a ušla s Flintom vlakom s nukleárnym nákladom. Ten sa vykoľajil blízko Odessy a agent Thompson, ktorý ich prenasledoval, opäť zatkol Meredith. Flintovi sa podarilo ujsť. No keď sa Thompson dozvedel, že Spoločnosť jej zabila dcéru, pustí ju.

 1. séria 
Claire Bennetová sa vydáva hľadať svoju biologickú matku po zohratom divadle s jej "biologickými rodičmi", ktoré urobil jej otec Bennet. Od Haiťana sa dozvedá, že jej matka zomrela pri požiari. Spolu so Zachom ju nájde v karavane v Kermite v Texase. Meredith kontaktuje Nathana, aby mu oznámila, že jeho dcéra žije a pýta od neho finančnú hotovosť vo výške 100.000 dolárov za mlčanie a ten sa zachová nerodičovský, na podnet jeho matky - Angeli. Dá Meredith poplatok, aby ho už nekontaktovala. Claire to vypočuje a hodí do Nathanovho auta kameň a sklamaná odchádza. 

 3. séria 
Spoločnosť pošle Meredith, aby ochraňovala svoju vlastnú dcéru Claire. Meredith ju namiesto školy učí bojovať, aby ju odradila od myšlienky chytania zločincov. No Claire neposlúchne. Meredith sa ju vydá hľadať a zamieri k väzňovi na úteku Ericovi Doylovi, ktorý s ňou manipuluje ako s bábikou na nitkách. Na pomoc jej príde Claire i Sandra Bennetová. Claire ho oklame a tak ho chytia. 

Meredith je priradená k Bennetovi, lebo mu chýba partner, keďže Haiťan nie je k dispozícii. 

Po tom, ako si získala miesto v Clairinom živote, zostane uväznená v Primatechu. Sylar jej vstrekne do krvi adrenalín a Meredith nie je schopná ovládať svoje schopnosti. Skoro usmažila Benneta v cele s najvyššou ochranou, no Claire ho stihla vyslobodiť. Nakoniec už svoju moc nevie udržať a vybuchuje spolu s budovou Primatechu - koniec Spoločnosti. 

 Rodina 

                       Angela Petrelliová ╤ Artur Petrelli        ? ╤ Flint Gordon st.
                                          │                         │
        ┌─────────────────────────────────┴───┐               ┌─────┴──────────────┐
        │                                     │               │                    │
 Peter Petrelli    Heidi Petrelliová ╤ Nathan Petrelli ─┬─ Meredith Gordonová   Flint Gordon ml.
                                     │                  │
                       ┌─────────────┴───┐              │
                       │                 │              │
                Simon Petrelli    Monty Petrelli  Claire Bennetová

 Flint Gordon 
Schopnosť: ovládanie ohňa
Herec: Blake Shields

Flint je Meredithin mladší brat. Vyrastal v Arkansase. Otec ho bíjaval, pretože nebol dosť múdry. Meredith mu vravela, že mu boh udelil namiesto rozumu staršiu sestru. Keď mu bolo osem, sestra podpálila dom a to ich odlúčilo. Stal sa z neho výtržník a poslali ho do nápravného centra. Naučil sa narábať s ohňom ako jeho sestra. Dostane sa do Spoločnosti, chce sa stať agentom, no Meredith ho vyslobodí. 

Neskôr sa pridáva k Arturovi Petrellimu do Pinehearstu. Počas zatmenia núti Mohindera spraviť sérum, aby sa mu vrátili schopnosti. Mohinder však utečie a zbije ho do krvi. Nakoniec prehodí strany a spolu s Knoxom sa pridá k Petrovi. Spolu zničia už dokonalé sérum, pretože Flint nechce, aby mohli byť aj iný výnimoční. 

 Referencie 
komiks Hrdinovia 

Gordonová, Meredith